IMISLab/GreekWikipedia huggingface dataset:
Πακ (δορυφόρος)

Ο Πακ (αγγλικά: Puck) είναι ένας από τους 27 δορυφόρους του πλανήτη Ουρανού. Ονομάστηκε έτσι από ένα ξωτικό που εμφανίζεται στο θεατρικό έργο του Σαίξπηρ «Όνειρο Θερινής Νυκτός». Η άλλη του σημερινή ονομασία είναι Ουρανός XV (Uranus XV). Η τροχιά του Πακ βρίσκεται μεταξύ των δακτυλίων του Ουρανού και της Μιράντας. Έχει σχεδόν σφαιρικό σχήμα και διάμετρο 162 χλμ. Η επιφάνειά του είναι σκοτεινή και με πολλούς κρατήρες ενώ υπάρχουν φασματικές ενδείξεις ότι υπάρχει πάγος.

 Ο Πακ είναι ο μεγαλύτερος εσωτερικός δορυφόρος του Ουρανού και ανακαλύφθηκε από εικόνες που λήφθηκαν από το Βόγιατζερ 2 στις 30 Δεκεμβρίου 1985. Η αρχική προσωρινή ονομασία που του είχε δοθεί ήταν S/1985 U 1. Αργότερα ονομάστηκε Πακ από το ξωτικό Πακ που εμφανίζεται στο έργο "Όνειρο Θερινής Νυκτός" του Σαίξπηρ. Στην Κελτική μυθολογία και στην Αγγλική λαογραφία, ο Πακ είναι ένα κακό ξωτικό. Πακ από την Εξερεύνηση του Ηλιακού Συστήματος της NASA (Αγγλικά) Οι δορυφόροι του Ουρανού από τον Σκοτ Σέπαρντ (Αγγλικά) USGS: Puck nomenclature
Gnarls Barkley

Οι Gnarls Barkley (Γκνάρλς Μπάρκλεϊ) είναι αμερικάνικο μουσικό συγκρότημα της σόουλ και της Χιπ χοπ. Αποτελούνται από τον ράπερ-τραγουδιστή Σι-Λο Γκριν (Γεννημένος ως Τόμας Κάλλαουέι) και τον παραγωγό Ντέιντζερ Μάους (Γεννημένος ως Μπράιαν Μπέρτον). Σημείωσαν μεγάλη επιτυχία με το τραγούδι Crazy που σημείωσε τεράστια εμπορική επιτυχία.

 Ο τραγουδιστής Σι-Λο Γκριν ξεκίνησε τη μουσική του καριέρα από τη μουσική σκηνή της Ατλάντα. Ήταν μέλος του ραπ συγκροτήματος Goodie Mob. Επίσης συμμετείχε στο άλμπουμ του συγκροτήματος του Κάρλος Σαντάνα Supernatural. Ο Σι-Λο Γκριν είχε βγάλει δύο άλμπουμ πριν γίνει μέλος των Gnarls Barkley. Από την άλλη πλευρά, ο Ντέιντζερ Μάους εργάστηκε ως παραγωγός με πολλά χιπ χοπ συγκροτήματα, ενώ ήταν παραγωγός και του πολύ επιτυχημένου δίσκου Demon Days των Gorillaz. Το 2003 οι δύο μουσικοί συναντήθηκαν για πρώτη φορά και δημιούργησαν το συγκρότημα. Το όνομά τους προέκυψε ως παρωδία των ονομάτων του Πρίγκηπα Καρόλου και του Μπομπ Μάρλεϊ. Το 2006 το συγκρότημα βγάζει τον δίσκο St. Elsewhere (Στις 24 Απριλίου ο δίσκος βγαίνει στη Μεγάλη Βρετανία ενώ στις 9 Μαΐου στις ΗΠΑ). Ο δίσκος σημείωσε πολύ μεγάλη επιτυχία παγκοσμίως, ενώ έλαβε και πολύ καλές κριτικές. Το τραγούδι Crazy είναι το διασημότερο τραγούδι του συγκροτήματος, ενώ έφτασε στο #1 σε 9 τσαρτς. Ο δίσκος πούλησε παγκοσμίως περίπου 1 εκατ. δίσκων. Το 2007, οι Gnarls Barkley περιόδευσαν με τους Red Hot Chili Peppers. Το 2008, το συγκρότημα βγάζει τον δεύτερό του δίσκο με το όνομα The Odd Couple, όπου σημείωσε καλή επιτυχία. Ο δίσκος αυτός διέρρευσε στο ίντερνετ πριν την κυκλοφορία του στις αρχές του Μαρτίου 2008, οπότε το συγκρότημα αναγκάστηκε να κυκλοφορήσει τον δίσκο νωρίτερα. Ο δίσκος ήταν διαθέσιμος για download στο iTunes και στο Amazon στις 18 Μαρτίου, ενώ κυκλοφόρησε σε δίσκο στις 25 Μαρτίου 2008. St. Elsewhere (2006) The Odd Couple (2008) Επίσημος ιστότοπος (Αγγλικά)
Βλαντίμιρ Γκολουμπνίτσι

Ο Βλαντίμιρ Στεπάνοβιτς Γκολουμπνίτσι (ρωσικά: Владимир Степанович Голубничий‎, 2 Ιουνίου 1936 – 16 Αυγούστου 2021) ήταν Σοβιετικός αθλητής του κλασικού αθλητισμού που αγωνιζόταν ως βαδιστής. Κυριάρχησε στο αγώνισμα των 20 χιλιομέτρων κατακτώντας τέσσερα Ολυμπιακά μετάλλια, δύο από τα οποία χρυσά (1960 και 1968). Είναι μέλος του Hall of Fame της IAAF από το 2012.

 Ως 16χρονος έγινε μαθητευόμενος κλειδαράς στο επισκευαστικό και μηχανολογικό κατάστημα εργοστασίου. Σε ηλικία 17 ετών κέρδισε το πρωτάθλημα της ΣΣΔ Ουκρανίας των ανδρών στο βάδην στα 10 χιλιόμετρα. Σημείωσε το πρώτο του παγκόσμιο ρεκόρ στα 20 χιλιόμετρα το 1955 στο Κίεβο με χρόνο 1:30:03 σε ηλικία 19 ετών, αλλά δεν μπόρεσε να κάνει το ντεμπούτο του στους Ολυμπιακούς Αγώνες την επόμενη χρονιά λόγω σοβαρής ηπατικής λοίμωξης. Νοσηλεύτηκε για μεγάλο χρονικό διάστημα και έμεινε μακριά από την αγωνιστική δράση για σχεδόν τρία χρόνια. Τέσσερα χρόνια αργότερα από τη χαμένη ευκαιρία του 1956 θα κερδίσει το πρώτο του χρυσό στην πρώτη από τις πέντε Ολυμπιάδες της καριέρας του στη Ρώμη με επίδοση 1:34:08. Το 1958 σημείωσε χρόνο 1:27:05 στη Συμφερόπολη για να ανακτήσει το παγκόσμιο ρεκόρ που είχε χάσει. Η επίδοση αυτή διατηρήθηκε ως παγκόσμιο ρεκόρ έως το 1969. Το 1960 σημείωσε και την πρώτη (από τις έξι) νίκες του στο πρωτάθλημα της Σοβιετικής Ένωσης.Για την επόμενη Ολυμπιακή μάχη, η ομάδα της Σοβιετικής Ένωσης εγκαταστάθηκε στο Μεξικό ένα μήνα πριν τους αγώνες για να εγκλιματιστούν στο υψόμετρο, περισσότερο ίσως απαραίτητο από τους αθλητές του στίβου για τους βαδιστές. Και πάλι η τύχη δεν ήταν με το μέρος του καθώς αντιμετώπισε μικρής διάρκειας πρόβλημα υγείας. Με κύριο χαρακτηριστικό την ισχυρή του θέληση στην τρίτη του εμφάνιση στους Ολυμπιακούς Αγώνες στην Πόλη του Μεξικού το 1968, κατάφερε να νικήσει με μόλις τρία μέτρα από το δεύτερο Χοσέ Πεντράσα και χρόνο 1:33:58 (και διάφορα χρόνου μικρότερη από δύο δευτερόλεπτα). Απείχε των αγώνων για περίπου ένα χρόνο μετά για τα ανακάμψει σωματικά. Ολοκλήρωσε τη συλλογή των Ολυμπιακών μεταλλίων του όταν εξασφάλισε το ασημένιο στους Ολυμπιακούς Αγώνες του 1972 στο Μόναχο. Κέρδισε άλλο ένα χρυσό μετάλλιο στη Ρώμη το 1974, όταν κατέκτησε το πρώτο του τίτλο στο Ευρωπαϊκό Πρωτάθλημα Στίβου (και παρά το γεγονός ότι είχε μόλις το 17ο καλύτερο χρόνο της σεζόν πριν την έναρξη του αγώνα και ήταν ήδη 38 ετών) μετά από ένα αργυρό (1968) και ένα χάλκινο (1964) στις δύο προηγούμενες διοργανώσεις. Συμμετείχε και στους Ολυμπιακούς Αγώνες του Μόντρεαλ, όπου κατετάγη έβδομος.Μετά την αποχώρησή του από την ενεργό δράση εργάστηκε ως προπονητής και διετέλεσε μέλος της Ολυμπιακής Επιτροπής της Ουκρανίας. Το 1996 του απονεμήθηκε η ύψιστη αθλητική τιμή, το Ολυμπιακό Τάγμα. Ολυμπιακό Τάγμα (Olympic Order) : 1996 Τάγμα του Κόκκινου Λαβάρου της Εργασίας : 1960 Τάγμα του Παράσημου της Τιμής Τάγμα Τιμής της Ουκρανίας (1η Τάξη) : 2016 Τάγμα Τιμής της Ουκρανίας (2η Τάξη) : 2007 Τάγμα Τιμής της Ουκρανίας (3η Τάξη) : 2002 Vladimir GOLUBNICHIY
Το σπίτι της Έμμας

Το Σπίτι Της Έμμας είναι ο τίτλος μιας ελληνικής κωμικής τηλεοπτικής σειράς που προβλήθηκε από τους τηλεοπτικούς δείκτες του Mega Channel τη σεζόν 2013-2014. Το σενάριο της σειράς υπέγραψαν ο Βασίλης Ρίσβας με τη Δήμητρα Σακαλή, ενώ τη σκηνοθεσία ανέλαβε ο Ανδρέας Μορφονιός. Το τραγούδι τίτλων της σειράς λέγεται Μια Βόλτα και το ερμηνεύουν οι Onirama, σε μουσική του Θοδωρή Μαραντίνη και στίχους του Σταύρου Σταύρου.

 Ο Αρχοντής Παξινός, χωρισμένος εδώ και αρκετά χρόνια από την Ιουλία, ζει μαζί με τα δυο του παιδιά στην ίδια πολυκατοικία καθώς και με τη σκυλίτσα του, Έμμα. Από τη μία ο γιος του, Ιάσονας, που είναι παντρεμένος με δύο παιδιά και από την άλλη η κόρη του, Ζωή, που είναι ελεύθερη και είναι φιλόλογος. Η ερωτική ζωή του Αρχοντή μετά το διαζύγιο είναι άστατη, αφού συνάπτει σύντομες ερωτικές σχέσεις με νέες όμορφες γυναίκες μέχρι που κάποια στιγμή γνωρίζει την Ουκρανή, Άννια. Ο Αρχοντής αποφασίζει να σοβαρευτεί και να δημιουργήσει μια σοβαρή σχέση μαζί της, ενώ της προτείνει να ζήσουν μαζί στο σπίτι του. Αυτή η απόφαση του θα βρει αντίθετη όλη του την οικογένεια, όπως και την Ιουλία, που τον ζηλεύει. Όμως με τον καιρό, η Άννια δημιουργεί καλές σχέσεις με όλους -εκτός από την Ιουλία- που βάζει συνεχώς εμπόδια στο ζευγάρι. Αλέξανδρος Μπουρδούμης ως Αντώνης (7 επεισόδια) Δημήτρης Μάριζας ως Βαγγέλης (5 επεισόδια) Ανδρέας Κοντόπουλος ως Σπύρος Παγουλάτος (4 επεισόδια) Δάφνη Ασημακοπούλου ως Ζέτα (3 επεισόδια) Θανάσης Κουρλαμπάς ως Μάριος Βρανάς (3 επεισόδια) Κώστας Κοράκης ως Άτμα Κιλάιτ (3 επεισόδια) Φιλιώ Φωτιάδη ως Κάτια Μπότσαρη (2 επεισόδια) Παναγιώτης Τσούτσουρας ως Λευτέρης (2 επεισόδια) Τάσος Γιαννόπουλος ως Βλαντιμίρ (2 επεισόδια) Επαμεινώνδας Μεγαπάνος ως Επαμεινώνδας (2 επεισόδια) Πέτρος Πέτρου ως Παναγιώτης Λέκας (2 επεισόδια) Βασίλης Ρίσβας ως Αντρέι (2 επεισόδια) Άρης Τσάπης ως Γιούρι (2 επεισόδια) Σταύρος Μαρκάλας ως μπάρμαν (2 επεισόδια) Νίκος Αναδιώτης ως αθλητής (1 επεισόδιο) Νίκος Παντελίδης ως Χρήστος Μαυρογιώργης (1 επεισόδιο) Δώρα Χρυσικού ως Φαίη (1 επεισόδιο) Χρήστος Σπανός ως αστυνομικός (1 επεισόδιο) Αγγελική Παρδαλίδου ως Βούλα (1 επεισόδιο) Χρήστος Συριώτης ως Ανέστης (1 επεισόδιο) Γεράσιμος Σοφιανός ως Γιάννης (1 επεισόδιο) Μιχάλης Τιτόπουλος ως Θάνος (1 επεισόδιο) Παναγιώτης Κατσώλης ως πατήρ-Ονούφριος (1 επεισόδιο) Άννα-Μαρία Παπαχαραλάμπους ως Αθανασία (1 επεισόδιο) Χαρά Μακρυστάθη ως συνοδός σχολικού (1 επεισόδιο) Τα πρώτα 5 επεισόδια προβάλλονταν κάθε Παρασκευή στις 22:30, ενώ τα υπόλοιπα κάθε Τρίτη στις 22:30. Το σπίτι της Έμμας στην IMDb
Αιμοσφαιρίνη

Η αιμοσφαιρίνη είναι πρωτεΐνη του αίματος η οποία προσδένει οξυγόνο. Είναι σφαιρική και αποτελείται από τέσσερις πολυπεπτιδικές αλυσίδες ανά δύο όμοιες και τέσσερα μόρια αίμης, τα οποία είναι ενωμένα ανά ένα σε κάθε αλυσίδα.

 Κάθε μόριο αίμης περιέχει ένα άτομο σιδήρου, ο οποίος έχει υψηλή τάση σύνδεσης με το οξυγόνο και χαμηλότερη με το διοξείδιο του άνθρακα. Σύμφωνα με αυτό, γίνεται χαλαρή σύνδεση του οξυγόνου με την αιμοσφαιρίνη στους πνεύμονες, χωρίς να επέρχεται οξείδωση αλλά μόνον οξυγόνωση του δισθενούς σιδήρου της οπότε και δημιουργείται η οξυαιμοσφαιρίνη. Έτσι, είναι δυνατή η μεταφορά οξυγόνου στα τριχοειδή αγγεία, εκμεταλλευόμενη την ιδιότητα της οξυαιμοσφαιρίνης του να αποβάλλει εύκολα οξυγόνο. Το αίμα που έχει κορεστεί από οξυγόνο και έχει μεγάλη ποσότητα οξυαιμοσφαιρίνης λέγεται αρτηριακό αίμα. Αυτό καθώς φτάνει στα λεπτά τριχοειδή αγγεία διασπάται σε αιμοσφαιρίνη και οξυγόνο και έτσι γίνεται η μεταφορά του οξυγόνου στους ιστούς. Αντίστροφα, η απόθεση του διοξειδίου του άνθρακα στις πνευμονικές κυψελίδες γίνεται μέσω της απόθεσης του διοξειδίου του άνθρακα που αποβάλλεται από αυτούς , στην αιμοσφαιρίνη. Η αιμοσφαιρίνη αυτή ονομάζεται ανθρακυλαιμοσφαιρίνη και το αίμα που την περιέχει έχει πιο σκοτεινό χρώμα από το αρτηριακό και ονομάζεται φλεβικό. Η ανθρακοαιμοσφαιρίνη διασπάται στους πνεύμονες και αποβάλλεται το διοξείδιο του άνθρακα. Σύμφωνα με την περιγραφή αυτού του κύκλου φαίνεται ότι η λειτουργία της αιμοσφαιρίνης αφορά στη μεταφορά οξυγόνου στους ιστούς και την απαγωγή του διοξειδίου του άνθρακα από αυτούς καθώς και ότι η αιμοσφαιρίνη υπάρχει μόνο στα ερυθρά αιμοσφαίρια και είναι αυτή ουσιαστικά που δίνει στο αίμα το χαρακτηριστικό του χρώμα, για τον άνθρωπο, τα σπονδυλωτά και κάποια ασπόνδυλα ζώα. Η ποσότητά της στο αίμα μετράται σε γραμμάρια (g) αιμοσφαιρίνης ανά 100 κυβικά εκατοστά (cc) αίματος. Ο ενήλικος έχει συνήθως μέσο όρο αιμοσφαιρίνης 14 g/100 cc. Ένας πρακτικός τρόπος για να υπολογίζεται ο αιματοκρίτης από την τιμή της αιμοσφαιρίνης είναι μέσω πολλαπλασιασμού της τιμής αυτής επί 3. Το γινόμενο είναι συνήθως λίγο μικρότερο από την πραγματική τιμή του αιματοκρίτη. Η ποσότητα της αιμοσφαιρίνης στο αίμα αποτελεί σημαντική διαγνωστική μέθοδο για την ιατρική καθώς μπορεί να δώσει ενδείξεις για ένα ευρύ φάσμα παθήσεων. Η αιμοσφαιρίνη είναι υπεύθυνη και για παθήσεις οι οποίες όμως δε σχετίζονται με τη ποσότητά της, αλλά με μεταλλάξεις στα γονίδια που την κωδικοποιούν. Έχουν εντοπιστεί πάνω από 300 παθήσεις σχετικές με αυτές τις μεταλλάξεις, όπως είναι για παράδειγμα η δρεπανοκυτταρική αναιμία. Οι αιμοσφαιρινοπάθειες είναι πρότυπο μελέτης για το πώς τα γονίδια σχετίζονται με ασθένειες.
Προκριματικά ΚΟΝΚΑΚΑΦ Γκολντ Καπ 2015

Τα προκριματικά ΚΟΝΚΑΚΑΦ Γκολντ Καπ 2015 (αγγλικά: CONCACAF Gold Cup qualifying playoff) ήταν η διπλή αναμέτριση που διεξήχθη στις 25 και στις 29 Μαρτίου του 2015, με σκοπό τον καθορισμό της ομάδας που θα προκρινόταν στο ΚΟΝΚΑΚΑΦ Γκολντ Καπ 2015. Το Μάρτιο του 2014, ο αντιπρόεδρος της CONCACAF, Χόρας Μπάρελ, ανακοίνωσε ότι οι ομάδες της πέμπτης θέσης του Κυπέλλου Καραϊβικής 2014 της και του Κόπα Σεντροαμερικάνα 2014 θα μετείχαν σε αγώνες πλέι-οφ.

 Η εκπρόσωπος της Ποδοσφαιρικής Ένωσης Καραϊβικής (CFU), Γαλλική Γουιάνα, αναετρίθηκε με την εκπρόσωπο της Ποδοσφαιρικής Ένωσης Κεντρικής Αμερικής (UNCAF), Ονδούρα, στα πλέι-οφ. Η CONCACAF, με δημοσίευσή της στο περιοδικό Free Kick, επιβεβαίωσε ότι η αναμέτριση θα είναι διπλή.Οι αγώνες πραγματοποιήθηκαν στις 25 και στις 29 Μαρτίου του 2015, κατά τη διάρκεια του μόνου διεθνούς παραθύρου στο Ημερολόγιο Διεθνών Αγώνων της FIFA, έπειτα από την ολοκλήρωση του Κυπέλλου Καραϊβικής 2014 και πριν την έναρξη του ΚΟΝΚΑΚΑΦ Γκολντ Καπ 2015. Τα παιχνίδια ήταν αρχικά προγραμματιστεί να λάβουν χώρα τον Ιανουάριο του 2015. Η Ονδούρα επικράτησε με συνολικό σκορ 4–3 και προκρίθηκε στο ΚΟΝΚΑΚΑΦ Γκολντ Καπ 2015. Επίσημος ιστότοπος
Χέντρικ Ντάνκερτς

Ο Χέντρικ Ντάνκερτς (Hendrick Danckerts (περίπου 1625 - 1680) ήταν Ολλανδός ζωγράφος και χαράκτης της Χρυσής ολλανδικής Εποχής, κυρίως οικιών στο περιβάλλον τοπίο τους. Μετά από μερικά χρόνια στην Ιταλία, πέρασε το μεγαλύτερο μέρος της σταδιοδρομίας του στο Λονδίνο, δουλεύοντας για τον Κάρολο Β' και τον αδελφό του.

 Ο Ντάνκερτς γεννήθηκε στη Χάγη, όπου διδάχθηκε ζωγραφική και παρέμεινε μέχρι το 1653. Επισκέφθηκε την Αγγλία για πρώτη φορά το 1650. Το 1653 πήγε στην Ιταλία, όπου παρέμεινε επί πέντε χρόνια. Στη συνέχεια μετoίκησε στην Αγγλία, όπου τέθηκε στην υπηρεσία του Καρόλου Β' και του Δούκα της Υόρκης (αργότερα Ιάκωβος Β' & Ζ'.) Ζωγράφισε ιταλικά τοπία, ιδιαίτερα απόψεις λιμανιών και βασιλικών κατοικιών. Δημιούργησε επίσης πορτρέτα και λατρευτικές εικόνες και δημιούργησε χαρακτικά σύμφωνα με τους Ιταλούς παλιούς Δασκάλους στη Βασιλική Συλλογή. Έφυγε από την Αγγλία το 1679 λόγω της δημόσιας εχθρότητας προς τους Ρωμαιοκαθολικούς μετά τη διαμάχη για την Ποπική Συνωμοσία. Απεβίωσε αμέσως μετά στο Άμστερνταμ και κηδεύτηκε στις 2 Νοεμβρίου 1680. Ήταν, επίσης, γνωστός ως «Δάσκαλος με τις δύο Άγκυρες» και ήταν ο μικρότερος αδερφός του ζωγράφου Γιόχαν Ντάνκερτς. Στο Ηνωμένο Βασίλειο υπάρχουν σήμερα είκοσι πίνακές του δημόσιας ιδιοκτησίας. Ζωγραφική της ολλανδικής Χρυσής Εποχής Κατάλογος Ολλανδών ζωγράφων Ο Johan Danckerts στο RKD Hendrick Danckerts στο Artnet
Ελεονώρα Καρλόττα της Βυρτεμβέργης-Μονμπελιάρ

Η Ελεονώρα-Καρλόττα (γερμ.: Eleonore-Charlotte von Württemberg-Montbéliard, 20 Νοεμβρίου 1656 στο Χόμπουργκ - Απρίλιος 1743 στο Βρότσλαβ) από τον Οίκο της Βυρτεμβέργης, ήταν κόρη του δούκα της Βυρτεμβέργης-Μονμπελιάρ και με τον γάμο της έγινε δούκισσα του Βυρτεμβέργης-Ελς.

 Ήταν η δεύτερη κόρη του Γεωργίου Β΄ δούκα της Βυρτεμβέργης-Μονμπελιάρ (1626-1699) και της Άννας (1624-1680), κόρης του Γκασπάρ Γ΄ κόμη (μετά δούκα) του Κολινύ, στρατάρχη της Γαλλίας. Στις 7 Μαΐου 1672 παντρεύτηκε στην Ολεσνίτσα με τον Σίλβιο Β΄ Φρειδερίκο δούκα της Βυρτεμβέργης-Ελς. Ο γάμος παρέμεινε άτεκνος. Το 1676 η Καρλόττα-Ελεονώρα απέκτησε την κυριότητα στην πόλη της Τφαρντογκούρα και μετέφερε την κατοικία της εκεί. Επέκτεινε εκτενώς την πόλη με δικά της έξοδα και υποστήριξε νέους κατοίκους. Το 1688 αντικατέστησε την εκκλησία από μία μεγαλύτερη. Έλαβε φορολογική απαλλαγή για τους κατοίκους της πόλης για 100 χρόνια από τον Λεοπόλδο Α΄ της Γερμανίας. Το 1712 είχε μία νομική διαμάχη με την Άννα-Σοφία του Μεκλεμβούργου-Σβερίν (1647-1726), τη χήρα δούκισσα της Βυρτεμβέργης-Γιούλιουσμπουργκ. Έχασε την υπόθεση και έπρεπε να αποδώσει την Tφαρνταγκούρα στην Άννα-Σοφία. Στις 7 Μαΐου 1672 παντρεύτηκε στην Ολεσνίτσα με τον Σίλβιο Β΄ Φρειδερίκο δούκα της Βυρτεμβέργης-Ελς. Ο γάμος παρέμεινε άτεκνος. Friedrich-Albert Zimmermann: Beyträge zur Beschreibung von Schlesien, σελ. 122 http://www.gross-wartenberg.de/sukgw/s209.html http://www.powiat-olesnicki.pl/index.php?kat=218
Βάλεραν Γ΄ του Λίμπουργκ

O Βάλεραν Γ΄, γερμ. Waleran/Walram III (π. 1165 - 2 Ιουλίου 1226) από τον Οίκο του Λίμπουργκ ήταν δούκας του Λίμπουργκ, κόμης του Αρλόν (και του Λουξεμβούργου, από τη σύζυγό του) και κύριος του Μόνσχαου (γαλλ. Μονζουά).

 Ήταν γιος του Ερρίκου Γ΄ δούκα του Λίμπουργκ και κόμη του Αρλόν και της Σοφίας του Σααρμπρύκεν. Ως ο νεότερος γιος, δεν περίμενε να κληρονομήσει τον πατέρα του και έκανε περιπετειώδη ζωή: έλαβε μέρος στην Γ΄ Σταυροφορία το 1192. Υποστήριζε τον Φίλιππο Χοενστάουφεν δούκα της Σουαβίας για βασιλιά της Γερμανίας, αλλά όταν το 1208 απεβίωσε ο Φίλιππος, ο Βάλεραν Γ΄ υποστήριξε τον άλλο υποψήφιο Όθωνα Δ΄ Γουέλφων. Το 1212 ακολούθησε τον εξάδελφό του Ερρίκο Α΄ δούκα της Βραβάντης, στη Λιέγη, η οποία ήταν σε πόλεμο με το Γκέλντερς. Το 1214 απεβίωσε η σύζυγός του Κουνιγούντα της Λωρραίνης και νυμφεύτηκε την Ερμεζίνντα κόμισσα του Λουξεμβούργου. Ήταν κόρη του κόμη του Λουξεμβούργου & Ναμύρ και διεκδικήτρια του Ναμύρ. Ο Βάλεραν Γ΄ στον θυρεό του, τον ερυθρό λέοντα του Λουξεμβούργου, πρόσθεσε ένα στέμμα ως διεκδικητής του Ναμύρ. Το 1221 απεβίωσε ο πατέρας του και τον διαδέχθηκε στο Λίμπουργκ & Αρλόν. Στον θυρεό του πρόσθεσε δεύτερη ουρά στον λέοντα του Λουξεμβούργου, ως κόμης του Λίμπουργκ. Προσπάθησε να πάρει το Ναμύρ από τον μαρκήσιό του Φίλιππο Β΄ Καπετιδών-Κουρτεναί, αλλά πάλι απέτυχε· τελικά υπέγραψε συμφωνία ειρήνης στο Ντινάν. Έπειτα έλαβε μέρος σε διάφορες Συνελεύσεις (Diets) του βασιλείου της Γερμανίας και ακολούθησε τον Φρειδερίκο Β΄ Χοενστάουφεν της Γερμανίας στην εκστρατεία του στην Ιταλία. Όταν επέστρεψε, απεβίωσε το 1226 σε ηλικία 61 ετών στο Ρόλντουκ. Νυμφεύτηκε πρώτα την Κουνιγκούντα, κόρη του Φρειδερίκου Α΄ δούκα της Λωρραίνης και είχε τέκνα: Σοφία π. 1190-1226/7, παντρεύτηκε τον Φρειδερίκο κόμη του Ίζενμπερκ. Ματίλντα π. 1192-μετά το 1234, παντρεύτηκε τον Γουλιέλμο Γ΄ του Γύλιχ. Ερρίκος Δ΄ 1195-1247, δούκας του Λίμπουργκ. Βάλεραν π. 1200-1242, νυμφεύτηκε την Ελισάβετ, κόρη του Θεοβάλδου Α΄ κόμη του Μπαρ.Το 1214 απεβίωσε η Κουνιγκούντα και το ίδιο έτος έκανε τον δεύτερο γάμο του με την Ερμεσίνδη των Ναμύρ, κόρη και κληρονόμο του Ερρίκου Δ΄ κόμη του Λουξεμβούργου & Ναμύρ και είχε τέκνα: Αικατερίνη π. 1215-1255, παντρεύτηκε τον Ματθαίο Β΄ δούκα της Λωρραίνης. Ερρίκος Ε΄ 1216-1281, κόμης του Λουξεμβούργου, ιδρυτής του κλάδου του Λουξεμβούργου. Γεράρδος Α΄ 1223-μετά το 1298, κόμης του Ντυρμπουί. Gade, John A. (1951). Luxemburg in the Middle Ages. E.J. Brill. Péporté, P. (2011). Historiography, Collective Memory and Nation-Building in Luxembourg. Brill.
Μάμπο Καφέ

Το Μάμπο Καφέ αποτελεί κωμωδία παραγωγής 2000 συμπαραγωγής Μεξικού και ΗΠΑ, με πρωταγωνίστρια την Ταλία. Η σκηνοθεσία, το σεναρίο και η παραγωγή είναι του Ρούμπεν Γκονζάλες.

 Ο Φράνκ και η Κάρμεν είναι Πουερτορικανό ζευγάρι και έχουν ένα λατινικό εστιατορίο που ονομάζεται Μάμπο Καφέ στη Νέα Υόρκη. Έχουν δύο παιδιά τον Ρίκι και την Νάντια, ο Ρίκι είναι ένα αγενές αγόρι ενώ η Νάντια είναι φοιτήτρια η οποία κάνει μελέτη στο εμπόριο στο Πανεπιστήμιο της Βοστώνης και απροσδόκητα επιστρέφει στην Νέα Υόρκη. Ταλία... ως Νάντια Πόλ Ροντρίγκες... ως Φράνκ Ροζάνα ΝτεΣότο... ως Κάρμεν Καμάρ Ντε Λος Ρέγες... ως Μάνι Ρόμπερτ Κονστάζο... ως Φάτ Τόνι Ντάνι Αϊέγιο... ως Τζόι Ρίκ Γκονζάλες... ως Ρίκι Ρίτσαρντ Χίλμαν... ως Κρίς Γκαμπριέλ Όλντς... ως Μπίλι
BBC 2W

Το BBC 2W ήταν ψηφιακό τηλεοπτικό κανάλι του BBC, το οποίο εξέπεμπε στην Ουαλία, μέχρι τον Ιανουάριο του 2009. Το κανάλι αντικατέστησε το BBC Two στην ψηφιακή τηλεόραση της Ουαλίας. Το κανάλι ξεκίνησε να εκπέμπει στις 5 Νοεμβρίου του 2001 και έχει 1.1 εκατομμύρια τηλεθεατές. Το BBC 2W εξέπεμπε στα Αγγλικά για τον Αγγλόφωνο πληθυσμό, σε αντίθεση με το S4C, το οποίο εκπέμπει μόνο στα Ουαλικά. Στις 2 Ιανουαρίου του 2009 το κανάλι αντικαταστάθηκε από το BBC Two Ουαλίας.

 Το αρχικό σήμα του σταθμού που προβλήθηκε το 2001 ήταν ένα φωτεινό πράσινο σχέδιο με ένα στιλιζαρισμένο κύβο περιστροφής το οποίο μπορούσε να μεταβεί στο μενού του προγράμματος. Το 2003, προβλήθηκαν τα νέα σήματα του σταθμού, όπου το πράσινο πλαίσιο του λογοτύπου ενσωματώνεται στη σκηνή ως ένα φυσικό αντικείμενο. Ωστόσο, από τις 18 Φεβρουαρίου 2007, το κανάλι χρησιμοποίησε το πρότυπο των σημάτων του BBC Two. Το BBC αποφάσισε το κλείσιμο του BBC 2W στο πλαίσιο των σχεδίων για την ψηφιακή μετάβαση του BBC Ουαλίας. Το BBC 2W δημιουργήθηκε για να προσφέρει "μια μοναδική εμπειρία που δεν είναι διαθέσιμη οπουδήποτε αλλού με τα λόγια της επικαιρότητας και του ύφους, της νοημοσύνης με ένα περιστασιακό άγγιγμα, που λάμπει" για το ουαλικό κοινό.
Βλαντιμίρ Ίβλεφ

Ο Βλαντιμίρ Σεργκέιβιτς Ίβλεφ ( ρωσικά: Владимир Сергеевич Ивлев‎ ; γεννήθηκε στις 28 Φεβρουαρίου 1990) είναι Ρώσος επαγγελματίας καλαθοσφαιριστής με την ΤΣΣΚΑ Μόσχας του VTB Πρωταθλήματος και της Ευρωλίγκας . Εκπροσωπεί επίσης την εθνική ομάδα της Ρωσίας .

 Αφού έπαιξε μπάσκετ σε επίπεδο νέων με τις ομάδες νέων της Ντιναμό Μόσχας, ο Ίβλεφ έπαιξε με την εφεδρική ομάδα της Ντιναμό Μόσχας (Ντινάμο Μόσχας 2), την περίοδο 2007–08. Τη χρονιά 2009–10, έκανε την πρώτη εμφάνισή του με την ανώτερη ομάδα της Ντιναμό Μόσχας . Το 2011 εντάχθηκε στην ΜΚ Ρυαζάν και το 2012 πήγε στην Νίζνι Νόβγκοροντ . Το 2016, πήγε στη Λοκομοτίβ Κουμπάν, όπου πέρασε τέσσερις χρονιές, πριν ενταχθεί Πάρμα Μπάσκετ Περμ για την περίοδο 2020–21. Στις 13 Ιουλίου 2021, υπέγραψε με τη δύναμη της Ευρωλίγκας, ΤΣΣΚΑ Μόσχας . Ο Ίβλεφ ήταν μέλος των εθνικών ομάδων της Ρωσίας. Με τις μικρές εθνικές ομάδες της Ρωσίας, έπαιξε στο Ευρωπαϊκό Πρωτάθλημα κάτω των 18 ετών της FIBA το 2007, στο Ευρωπαϊκό Πρωτάθλημα κάτω των 20 ετών της FIBA του 2009 και στο Ευρωπαϊκό Πρωτάθλημα κάτω των 20 ετών της FIBA το 2010. Υπήρξε επίσης μέλος της εθνικής ομάδας καλαθοσφαίρισης της Ρωσίας . Με τη μεγάλη ομάδα της Ρωσίας, έπαιξε στο Ευρωπαϊκό Πρωτάθλημα του 2017 . Προφίλ Euroleague.net Προφίλ αρχείου FIBA Προφίλ FIBA Ευρώπης Προφίλ στο Eurobasket.com
Νικολάι Ζελιάσκοφ

Ο Νικολάι Ζελιάσκοφ (Nikolay Jeliazkov, γεννημένος στις 26 Φεβρουαρίου 1970) είναι πρώην διεθνής πετοσφαιριστής με καταγωγή από τη Βουλγαρία. Έχει ύψος 2.00 μ. και αγωνιζόταν ως κεντρικός.

 Ο Νικολάι Ζελιάσκοφ θεωρείται ένας από τους καλύτερους κεντρικούς που πέρασαν από το βουλγαρικό βόλεϊ. Ως αθλητής ξεκίνησε την καριέρα του από την ΤΣΣΚΑ Σόφιας. Την περίοδο 1990-1994 κατέκτησε τρια πρωταθλήματα Βουλγαρίας και τέσσερα κύπελλα. Στη συνέχεια αγωνίστηκε στη Βραζιλία με τη Φλαμένγκο, ενώ το το καλοκαίρι του 1998 πήρε μεταγραφή στην ομάδα του Ολυμπιακού. Με τους ερυθρόλευκους κέρδισε τρία πρωταθλήματα Ελλάδας και τέσσερα κύπελλα. Την επόμενη χρονιά μεταπήδησε στον Π.Α.Ο.Κ., ενώ την περίοδο 2002-2003 αγωνίστηκε στην Α.Ε. Νικαίας με την οποία κατέκτησε το κύπελλο. Ο Ζελιάσκοφ, έκλεισε την καριέρα του στον Ηρακλή κατακτώντας το κύπελλο. Ο Νικολάι Ζελιάσκοφ αγωνίστηκε με την εθνική ομάδα πετοσφαίρισης της Βουλγαρίας από το 1990. 3 Πρωταθλήματα Βουλγαρίας: 1990, 1993, 1994 4 Κύπελλα Βουλγαρίας: 1990, 1991, 1992, 1993 3 Πρωταθλήματα Ελλάδας: 1999, 2000, 2001 4 Κύπελλα Ελλάδας: 1999, 2001, 2003, 2004 Νικολάι Ζελιάσκοφ Βιογραφικό Ζελιάσκοφ Nikolay Jeliazkov
Μαμαντού Σαμασά (ποδοσφαιριστής γεννημένος το 1990)

Ο Μαμαντού Σαμασά, γεννημένος στις 16 Φεβρουαρίου 1990 στο Μοντρέιγ (Σεν-Σαιν-Ντενί, Γαλλία), είναι διεθνής ποδοσφαιριστής από το Μάλι ο οποίος αγωνίζεται ως τερματοφύλακας για λογαριασμό της Αν Αβάν ντε Γκανγκάμπ.

 Προερχόμενος από τα τμήματα υποδομής της Αν Αβάν ντε Γκανγκάμπ, ο Μαμαντού Σαμασά συμμετείχε στον πρώτο του αγώνα με την πρώτη ομάδα του συλλόγου της Βρετάνης στη διάρκεια του πρώτου γύρου του Λιγκ Καπ Γαλλίας απέναντι στη Γκρενόμπλ (νίκη με 1-2). Βρίσκοντας άμεσα θέση βασικού κάτω από την εστία του συλλόγου, αγωνίστηκε σε 38 από τις συνολικά 40 αναμετρήσεις για την Νασιονάλ και συμμετείχε ενεργά στην επάνοδο της ομάδας στην Λιγκ 2. Στη διάρκεια του καλοκαιριού του 2011, ο Βενσάν Πλαντέ αποκτήθηκε ως αναπληρωματικός του Σαμασά και ο τερματοφύλακας με καταγωγή από το Μάλι συμμετείχε σε 26 αγώνες πρωταθλήματος. Ο Μαμαντού Σαμασά γνώρισε μια συμμετοχή με την Εθνική Γαλλίας U-20 στα πλαίσια των Αγώνων Γαλλοφωνίας του 2009, αγωνιζόμενος σε αναμέτρηση απέναντι στο Μαρόκο (ήττα με 0-1). Αποφάσισε τελικώς να εκπροσωπήσει το Μάλι, την χώρα καταγωγής των γονιών του, το 2012. Στις 3 Σεπτεμβρίου του ιδίου έτους, κλήθηκε για πρώτη φορά από τον ομοσπονδιακό τεχνικό Πατρίς Καρτερόν για να αγωνιστεί στην αναμέτρηση για τα προκριματικά του Κυπέλλου Εθνών Αφρικής 2013 απέναντι στην Μποτσουάνα. Ωστόσο, δεν αγωνίστηκε στη συγκεκριμένη αναμέτρηση. Στις 13 Οκτωβρίου, αγωνίστηκε ως βασικός για τον επαναληπτικό αγώνα απέναντι στη Μποτσουάνα, γνωρίζοντας, έτσι, την πρώτη του διεθνή συμμετοχή με την Εθνική Μάλι στα διάρκεια αυτής της αναμέτρησης, την οποία κέρδισαν με σκορ 4-1 οι Aigles. Μαμαντού Σαμασά Αρχειοθετήθηκε 2013-07-28 στο Wayback Machine. στο LFP.fr
Βαλκανικοί αγώνες καλαθοσφαίρισης ανδρών 1974

Οι 16οι Βαλκανικοί Αγώνες καλαθοσφαίρισης διεξήχθησαν από τις 27-29 Δεκεμβρίου 1974 στην Θεσσαλονίκη, Ελλάδας. Μετείχαν τέσσερις χώρες και νικήτρια αναδείχθηκε η Γιουγκοσλαβία για δέκατη τρίτη φορά. Το αργυρό και χάλκινο μετάλλιο κρίθηκαν στην διαφορά πόντων καθώς υπήρξε τριπλή ισοβαθμία μεταξύ Βουλγαρίας, Ρουμανίας και Ελλάδας.

 27/12 Γιουγκοσλαβία-Βουλγαρία 104-68(52-38) 27/12 Ελλάδα-Ρουμανία 78-91(34-45) 28/12 Γιουγκοσλαβία-Ρουμανία 82-65(34-34) 28/12 Ελλάδα-Βουλγαρία 77-73(34-41) 29/12 Βουλγαρία-Ρουμανία 81-68(42-34) 29/12 Ελλάδα-Γιουγκοσλαβία 58-71(29-31) Τι έγινε στις 20 προηγούμενες βαλκανιάδες - Αθλητική Ηχώ 14/9/1979, σελ.5 Όλοι οι αγώνες της Εθνικής Ελλάδος στο Βαλκανικό Πρωτάθλημα Μακεδονία 31/12/1974 σελ.4 [1] [2] Αρχειοθετήθηκε 2019-11-14 στο Wayback Machine. [3] [4] Milivoje Karalejić, Saša Jakovljević, Žarko Kandić, Vladimir Stanković, Milan Tasić, Ivica Mihajlović. Košarkaška enciklopedija 1946-2000 : muške reprezentacije (2001) (ISBN 978-86-82989-03-5) 100 χρόνια Μπάσκετ 1891-1991, Περιοδικό Τρίποντο, 1991
Σεχσουβάρ Καντινεφέντι

Η Σεχσουβάρ Καντινεφέντι (Οθ. Τούρκικα: شہسوار قادین افندی) (Τούρκικα: Şehsuvar Kadınefendi, 2 Μαΐου 1881 - 1945) ήταν η πρώτη σύζυγος του τελευταίου Χαλίφη του Ισλάμ Αμπντούλ Μετζίτ Β΄ και πρώην διαδόχου της Οθωμανικής Αυτοκρατορίας.

 Η Σεχσουβάρ Καντινεφέντι γεννήθηκε στις 2 Μαΐου 1881 στην Κωνσταντινούπολη. Το πραγματικό της όνομα είναι άγνωστο. Σε νεαρή ηλικία, ο πατέρας της, ο οποίος ήταν υπάλληλος στο δικαστήριο, την παρουσίασε στο αυτοκρατορικό χαρέμι. Μετονομάστηκε σε Σεχσουβάρ και της δόθηκε εκπαίδευση, μαθήματα ζωγραφικής και μαθήματα πιάνου στο χαρέμι του ηγεμόνα Αμπντούλ Μετζίτ. Είχε μελί μάτια και μακριά χρυσόξανθα μαλλιά. Η Σεχσουβάρ μεγάλωσε ως μια νεαρή κοπέλα στο χαρέμι του ηγεμόνα Αμπντούλ Μετζίτ, και στην ηλικία των δεκαπέντε ετών, επιλέχτηκε για σύζυγός του. Ο γάμος έγινε στις 22 Δεκεμβρίου 1896 στο Παλάτι Ορτάκιοϊ. Στις 29 Φεβρουαρίου 1898 γέννησε το μοναδικό της παιδί, ένα γιο, τον ηγεμόνα Ομέρ Φαρούκ. Στις 4 Μαρτίου 1924 ακολούθησε τον σύζυγό της στην εξορία, μαζί με τα υπόλοιπα μέλη της οικογένειας. Πρώτα πήγαν στην Ελβετία και στη συνέχεια στη Γαλλία, όπου εγκαταστάθηκαν στο Παρίσι. Σε ένα έργο του 1898 από τον Αμπντούλ Μετζίτ, η Σεχσουβάρ εμφανίζεται ξαπλωμένη σε ένα καναπέ. Ωστόσο, σύμφωνα με μια συνέντευξη της Φατμά Νεσλισάχ Σουλτάν Οσμάνογλου στις 26 Μαΐου 2002, είπε ότι η φιγούρα δεν μοιάζει με την πατρική γιαγιά της Σεχσουβάρ Καντινεφέντι. Σε άλλο έργο του 1915, από τον σύζυγό της, εμφανίζεται παίζοντας βιολί. Η Σεχσουβάρ Καντινεφέντι πέθανε το 1945 σχεδόν ένα χρόνο μετά τον θάνατο του συζύγου της, στο Παρίσι σε ηλικία 63 ή 64 ετών. Είναι θαμμένη στο μουσουλμανικό κοιμητήριο Μπομπινί στο Παρίσι. Laf Lafı Açıyor…Osmanlı Hanedanı ve Neslişah Sultan} (Τουρκικά) SON HALİFE ABDÜLMECİT EFENDİ’NİN İLK EŞİ İNGİLİZ MİYDİ? (Τουρκικά)
Σέξτος ο Εμπειρικός

Ο Σέξτος ο Εμπειρικός (β΄μισό 2ου - αρχές 3ου αι.μ. Χ.) ήταν φιλόσοφος και ιατρός, εκπρόσωπος τού σκεπτικισμού στη φιλοσοφία και τού εμπειρισμού στην ιατρική, γνωστός κυρίως από τα σωζόμενα συγγράμματά του, τα οποία έχουν συνταχθεί μεταξύ 180 και του 200 μ.Χ.

 Ο ίδιος αναφέρει ότι καταγόταν από την Ελλάδα και από τον Διογένη τον Λαέρτιο, ότι ήταν μαθητής τού ιατρού Ηροδότου τού Ταρσέα και διδάσκαλος του Σατουρίνου. Πιθανή θεωρείται η δραστηριότητά του στη Ρώμη. Ονομάστηκε Εμπειρικός γιατί ακολουθούσε την εμπειρική (αντίθετη προς τη δογματική ή θεωρητική) ιατρική σχολή, που είχε στενές σχέσεις με τον φιλοσοφικό σκεπτικισμό. Αναφέρεται πως έζησε στην Αλεξάνδρεια, τη Ρώμη ή την Αθήνα και ήταν ο γνωστότερος εκπρόσωπος της διδασκαλίας του πυρρωνισμού. Το φιλοσοφικό του έργο θεωρείται η πληρέστερη αφήγηση του αρχαιοελληνικού και ρωμαϊκού σκεπτικισμού. Από το συγγραφικό έργο του έχουν διασωθεί: Οι Πυρρώνειοι υποτυπώσεις ή υποθέσεις σε τρία βιβλία, που περιέχουν επιτομή της διδασκαλίας τού θεμελιωτή τού σκεπτικισμού Πύρρωνα τού Ηλείου και της ιστορίας της σχολής του. Προς μαθηματικούς σε 6 βιβλία, απευθυνόμενα με διαδοχική σειρά «προς γραμματικούς», «προς ρητορικούς», «προς γεωμετρικούς», «προς αριθμητικούς», «προς αστρολόγους» και «προς μουσικούς»), όπου ο Σέξτος ελέγχει τον δογματισμό που χαρακτηρίζει τα λεγόμενα «εγκύκλια» μαθήματα. Προς δογματικούς σε 5 βιβλία απευθυνόμενα «προς λογικούς» α΄ και β΄, «προς φυσικούς» α΄ και β΄ και «προς ηθικούς» τα θεωρούμενα ως βιβλία 7-11. Τα ιατρικά συγγράμματά του «Ιατρικά υπομνήματα και Περί ψυχής υπόμνημα» δεν έχουν διασωθεί. Πυρρώνειοι Υποτυπώσεις, «Τόμοι Α και Β» εκδ. Ζήτρος, 2007 ISBN 960-8437-93-8 Σκεπτικοί, εκδ. Θύραθεν, ISBN 960-80-97-15-0 Προς Λογικούς, εκδ. Ζήτρος Προς ηθικούς, εκδ. Ζήτρος Προς μαθηματικούς, προς ρήτορας, προς γεωμέτρας, προς αριθμητικούς, προς αστρολόγους, προς μουσικούς, 1999, εκδ, Κάκτος ISBN 960-352-482-4
Μονσέφ Μαρζουκί

Ο Μονσέφ Μαρζουκί (Moncef Marzouki, αραβικά المنصف المرزوقي, al-Munṣif al-Marzūqī, γενν. στις 7 Ιουλίου 1945) ήταν προσωρινός πρόεδρος της Τυνησίας από το 2011 ως τις 31 Δεκεμβρίου 2014. Στη διάρκεια της καριέρας του ήταν ακτιβιστής για τα ανθρώπινα δικαιώματα και εργάστηκε ως γιατρός και πολιτικός. Στις 12 Δεκεμβρίου 2011 εξελέγη Πρόεδρος της Τυνησίας από τη Συντακτική Συνέλευση της χώρας.

 Γεννημένος στην Γκρομπαλία της τότε Γαλλικής Τυνησίας, σπούδασε ιατρική στο Πανεπιστήμιο του Στρασβούργου στη Γαλλία. Επέστρεψε στην Τυνησία το 1979 και ίδρυσε το Κέντρο Κοινωνικής Ιατρικής στην πόλη Σους και το Κέντρο για την Πρόληψη της Παιδικής Κακοποίησης, ενώ έγινε και μέλος του Συνδέσμου των Ανθρωπίνων Δικαιωμάτων της χώρας του. Κατά τα νεανικά του χρόνια ταξίδεψε στην Ινδία, όπου μελέτησε τις θεωρίες μη βίας του Μαχάτμα Γκάντι. Εν συνεχεία ταξίδεψε και στη Νότια Αφρική, όπου μελέτησε τις συνθήκες μετά την πτώση του απαρτχάιντ. Όταν η κυβέρνηση αντιτάχθηκε βίαια στο ισλαμικό κίνημα Ενάχντα το 1991, ο Μαρζουκί ήρθε σε σύγκρουση με τον Τυνήσιο πρόεδρο Μπεν Αλί. Συνελήφθη πολλές φορές και έγινε πρόεδρος της Αραβικής Επιτροπής για τα Ανθρώπινα Δικαιώματα .Το 2001 ίδρυσε το Κογκρέσο για τη Δημοκρατία. Εκείνο το ο πολιτικό κόμμα τέθηκε εκτός νόμου το 2002, ωστόσο ο Μαρζουκί κατέφυγε στη Γαλλία και συνέχισε να ηγείται του κόμματος από εκεί.Έπειτα από την αποχώρηση του Μπεν Αλί και την Τυνησιακή Επανάσταση, ο Μαρζουκί ανακοίνωσε την επιστροφή του στην Τυνησία και ότι προτίθεται να διεκδικήσει το προεδρικό αξίωμα. Στις 12 Δεκεμβρίου 2011 η εκλεγμένη Συντακτική Συνέλευση εξέλεξε το Μαρζουκί ως προσωρινό πρόεδρο της χώρας, με 155 ψήφους υπέρ έναντι 3 κατά και 42 λευκά. Οι λευκές ψήφοι προέρχονταν από τα κόμματα της αντιπολίτευσης, τα οποία θεώρησαν το μίνι Σύνταγμα που σχεδιάστηκε ότι ήταν αντιδημοκρατικό. Στις 14 Δεκεμβρίου, μία ημέρα μετά το διορισμό του, διόρισε στην πρωθυπουργία τον Χαμαντί Τζεμπαλί από το μετριοπαθές ισλαμικό κίνημα Ενχάντα. Η νέα κυβέρνηση του Τζεμπαλί παρουσιάστηκε στις 20 Δεκεμβρίου.Τον Νοέμβριο του 2021, ο Moncef Marzouki ήταν αντικείμενο διεθνούς εντάλματος σύλληψης για διακινδύνευση της κρατικής ασφάλειας. Από τον πρώτο του γάμο, ο Μαρζουκί απέκτησε 2 κόρες: τη Μίριαμ και τη Νάντια. Το Δεκέμβριο του 2011 σε ιδιωτική τελετή στην Καρχηδόνα παντρεύτηκε τη Γαλλίδα γιατρό Μπεατρίς.
Αλμπέρτο Ντίαθ

Ο Αλμπέρτο Ντίαθ Ορτίθ (ισπανικά: Alberto Díaz Ortiz) (Μάλαγα, 23 Απριλίου 1994), είναι Ισπανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για την Ουνικάχα Μάλαγα.

 Ο Ντίαθ ξεκίνησε την επαγγελματική του σταδιοδρομία στην Κλίνικας Ρινκόν, μια συνδεδεμένη ομάδα της Ουνικάχα Μάλαγα. Έπαιξε ταυτόχρονα και με τις δύο ομάδες μέχρι τον Μάρτιο του 2014, όταν δόθηκε δανεικός στην Μπιλμπάο Μπασκέτ, μέχρι το τέλος της σεζόν 2013–14. Δόθηκε ξανά δανεικός για την επόμενη σεζόν, αυτή τη φορά στην Φουενλαμπράδα, μια ομάδα που τερμάτισε στην τελευταία θέση της σεζόν 2014–15. Τελικά, το καλοκαίρι του 2015, επέστρεψε στην Ουνικάχα και πήρε οριστικά ρόλο στην ομάδα τη σεζόν 2015–16. Τη σεζόν 2016–17, ο Ντίαθ κέρδισε το EuroCup με την Ουνικάχα, κερδίζοντας την Βαλένθια Μπάσκετ στους Τελικούς. Μαζί με την κατάκτηση του τροπαίου του EuroCup, ο Ντίαθ ονομάστηκε επίσης ο Πολυτιμότερος Παίκτης των τελικών του EuroCup, αφού είχε κατά μέσο όρο 7,3 πόντους, 3,0 ασίστ και 1,3 κλεψίματα, σε 21,8 λεπτά ανά παιχνίδι, σε τρεις αγώνες.Ο Ντίαθ υπέγραψε τετραετή επέκταση συμβολαίου με την Ουνικάχα στις 7 Αυγούστου 2020. Στις 19 Φεβρουαρίου 2023, κατέκτησε το Κύπελλο Ισπανίας για πρώτη φορά στην καριέρα του, αφού η Μάλαγα νίκησε στον τελικό την Τενερίφη 83-80, με τον ίδιο να έχει 6 πόντους και 9 ασίστ. Στις 14 Μαΐου 2023, με την Μάλαγα πήρε την τέταρτη θέση στο Final-4 του Μπάσκετμπολ Τσάμπιονς Λιγκ, αφού ηττήθηκε στον μικρό τελικό από την Τενερίφη 84-79. Επίσης, ο ίδιος αναδείχτηκε καλύτερος αμυντικός της διοργάνωσης. Στις 6 Σεπτεμβρίου 2023, ανανέωσε το συμβόλαιό του για πέντε ακόμα χρόνια, μέχρι δηλαδή το 2028. Ο Ντίαθ ήταν μέρος της Εθνικής Ισπανίας Κ18 που κέρδισε το Τουρνουά Άλμπερτ Σβάιτσερ το 2012.Τον Ιούλιο του 2014 κέρδισε το αργυρό μετάλλιο στο Ευρωπαϊκό Πρωτάθλημα Κ20 του 2014 που διεξήχθη στην Ελλάδα.Συμμετείχε με την Εθνική Ισπανίας ανδρών στο Ευρωμπάσκετ 2022, όπου η Ισπανία κατέκτησε το χρυσό μετάλλιο, κερδίζοντας στον τελικό τη Γαλλία με 88-76. Ήταν παρών και στο Παγκόσμιο Κύπελλο 2023, όπου η Ισπανία έφτασε μέχρι την φάση των ''16''. Ουνικάχα EuroCup: 2016–17 Κύπελλο Ισπανίας: 2023 Ισπανία Τουρνουά Άλμπερτ Σβάιτσερ: 2012 Ευρωμπάσκετ: 2022 MVP Τελικών του EuroCup: 2016–17 Καλύτερος Αμυντικός του Μπάσκετμπολ Τσάμπιονς Λιγκ: 2023 2x Καλύτερη αμυντική ομάδα του Μπάσκετμπολ Τσάμπιονς Λιγκ: 2022, 2023 Προφίλ στο acb.com (ισπανικά) Προφίλ στο draftexpress.com Προφίλ στο eurobasket.com Προφίλ στο euroleaguebasketball.net Προφίλ στο feb.es (ισπανικά) Προφίλ στο fiba.com (αρχείο)
Γιαρίλο

Στη σλαβική μυθολογία, ο Γιαρίλο (κυριλλ. Ярило, Јарило, πολ. Jaryło, κροατ. Juraj, Đorđe) ήταν μεγάλη θεότητα της γονιμότητας, της νεότητας και της άνοιξης. Η ιστορική πηγή που αναφέρει τη θεότητα αυτή είναι μια βιογραφία του 12ου αιώνα του Γερμανού επισκόπου Όθωνα της Βαμβέργης, ο οποίος πήγε να εκχριστιανίσει σλαβικές φυλές κι έτυχε να βρεθεί σε μια γιορτή προς τιμήν του θεού Γκέροβιτ, κάτι που επιβεβαιώνει ότι η ίδια θεότητα εμφανιζόταν να λατρεύεται ανά περιοχές και με το όνομα Γιάροβιτ ως θεός του πολέμου και της σοδειάς.

 Ο Γιαρίλο είναι θεός της γονιμότητας και σχετίζεται με τη Σελήνη κι η Μοράνα, αδερφή και σύζυγός του, είναι θεότητα της φύσης και του θανάτου και σχετίζεται με τον Ήλιο. Κι οι δυο είναι παιδιά του Περούν και γεννήθηκαν τη νύχτα του Νέου Έτους. Ωστόσο, ο Γιαρίλο απήχθη και μεταφέρθηκε στον Κάτω Κόσμο, όπου τον μεγάλωσε ο Βέλες σαν δικό του γιο. Ο Γιαρίλο επιστρέφει στη γη από τον κόσμο των νεκρών και συναντάει τη Μοράνα στη γιορτή της Άνοιξης, το Τζούρτζεβο (κροατ. Đurđevo), η οποία ακόμα και σήμερα στα Βαλκάνια είναι γνωστή ως Εντερλέζι, γιορτή του Αγίου Γεωργίου. Στη θερινή γιορτή Ιβάνιε, γιορτάζεται ο ιερός γάμος τους, που φέρνει γονιμότητα στους καρπούς και στη μελλοντική συγκομιδή. Ωστόσο, εξαιτίας των απιστιών του, η Μοράνα τον δολοφονεί κι έτσι γυρίζει στον Κάτω Κόσμο. Ο μύθος αυτός για τις εναλλαγές των εποχών θυμίζει έντονα τον αντίστοιχο μύθο της Περσεφόνης ή του Άδωνι στην ελληνική και άλλες μυθολογίες της Μέσης Ανατολής. Απεικονιζόταν ως νέος ντυμένος στα λευκά με σταρένιο στεφάνι στα μαλλιά του. Η σχέση του με τη γονιμότητα και τη γεωργία οδήγησε κατά τους χριστιανικούς χρόνους στο συσχετισμό του με τον Άγιο Γεώργιο, εξ' ου και η προαναφερθείσα κοινή γιορτή στους βαλκανικούς λαούς. Ο Γιαρίλο επίσης θεωρούνταν θεότητα της νεότητας, του έρωτα και του πάθους, σε αναλογία με τον ελληνικό Διόνυσο, καθώς τελούνταν προς τιμήν του οργιαστικές τελετές. Ως αρσενική θεότητα, λατρευόταν στη Λευκορωσία και την Ουκρανία, όπου αργότερα εξελίχθηκε στη θηλυκή εκδοχή του, Γιαρίλα, ίσως έπειτα από επιρροές από ρωσικούς μύθους, όπου ήταν κι αυτή θεά της άνοιξης και της γονιμότητας. Το δίδυμο αυτό θυμίζει τα αδέρφια της γονιμότητας Φρέιρ και Φρέγια στη σκανδιναβική μυθολογία. Σε διάφορες σλαβικές περιοχές, η λατρεία του Γιαρίλο συνδέθηκε και αναμείχθηκε με τη λατρείας της πολεμικής θεότητας Γιάροβιτ, της οποίας η λατινική ονομασία είναι Gerovitus, αντίστοιχης των Άρη και Μαρς στην ελληνική και ρωμαϊκή μυθολογία αντίστοιχα. Ιερό του σύμβολο ήταν η ασπίδα, υπονοώντας το ότι θεωρούνταν προστάτης του λαού, ενώ θεωρείται μία από τις τέσσερις εποχιακές μορφές του τετραπρόσωπου θεού Σβάντεβιτ. Encyclopedia Mythica Online The Slavic Pantheon Αρχειοθετήθηκε 2008-03-02 στο Wayback Machine. Slavic Myth and Religion Slavic Paganism
Κύπελλο Κύπρου πετοσφαίρισης ανδρών 2006-07

Το Κύπελλο Κύπρου 2006-07 ήταν η 33η έκδοση του Κυπέλλου Κύπρου (30η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι εννέα ομάδες της Α΄ κατηγορίας 2006-07. Νικητής ήταν ο Αθλητικός Σύλλογος Διόνυσος Στρουμπίου για 1η φορά στην ιστορία του.

 Στην Α΄ φάση συμμετείχαν μόνο δύο ομάδες. Έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Οι 4 ομάδες που προκρίθηκαν από την προημιτελική φάση συμμετείχαν στο Φάιναλ Φορ της διοργάνωσης, το οποίο πραγματοποιήθηκε στο Κλειστό Απόλλωνα Λεμεσού στη Λεμεσό. Στην ημιτελική φάση έγιναν μονοί αγώνες. Ο πίνακας που ακολουθεί παρουσιάζει τα τελικά αποτελέσματα των αγώνων, οι οποίοι διεξήχθησαν στις 10 Απριλίου 2007. Στον τελικό προκρίθηκαν ο Διόνυσος και ο Παφιακός. Το παιχνίδι διεξήχθη στις 13 Απριλίου 2007 στο Κλειστό Απόλλωνα Λεμεσού στη Λεμεσό. Νικητής ήταν ο Διόνυσος με σκορ 3-2 σετ (21-25, 21-15, 25-16, 25-15, 15-7). «Κύπελλο ΟΠΑΠ Α΄ Κατηγορίας Ανδρών 2006-07 - Αποτελέσματα» (PDF). www.volleyball.org.cy. ΚΟΠΕ. Αρχειοθετήθηκε από το πρωτότυπο (PDF) στις 21 Μαρτίου 2021. Ανακτήθηκε στις 21 Μαρτίου 2021.
Ατρείδες

Ο Οίκος των Ατρειδών έχει γενάρχη τον Ατρέα (γιο τού Πέλοπα) και αποτελείται από τους απογόνους του, τον Μενέλαο και τον Αγαμέμνονα και τον γιο τού τελευταίου Ορέστη. Ο Οίκος είναι κλάδος των Πελοπιδών, που και αυτοί με τη σειρά τους είναι κλάδος των Τανταλιδών.

 Ο Τάνταλος πρόσφερε τον γιο του Πέλοπα ως γεύμα στους θεούς και εκείνοι, αφού αποκατέστησαν στη ζωή τον Πέλοπα, τιμώρησαν τον Τάνταλο αιώνια: η τροφή και το νερό πλησίαζαν σε αυτόν, αλλά όταν πήγαινε να τα πάρει, αυτά απομακρύνονταν. Αδελφή του Πέλοπα ήταν η Νιόβη. Ο Πέλοπας νυμφεύτηκε την Ιπποδάμεια και είχε τέκνα τον Ατρέα, τον Θυέστη, τον Πιτθέα (η κόρη του Αίθρα έκανε τον Θησέα), τον Αλκάθοο (η κόρη του Περίνοια έκανε τον Αίαντα), κ.ά. Ο Ατρέας έκανε τον Αγαμέμνονα, τον Μενέλαο, τον Πλεισθένη και την Αστυόχη (Αναξιβία), μητέρα του Πυλάδη. Ο Αγαμέμνονας με την Κλυταιμνήστρα έκανε τον Ορέστη, την Ιφιγένεια, την Ηλέκτρα και τη Χρυσόθεμι. Τα όσα συνέβησαν στους Ατρείδες έγιναν προσφιλή θέματα για τους τραγικούς ποιητές, όπως η τριλογία του Αισχύλου Ορέστεια, που αποτελείται από τις τραγωδίες Αγαμέμνων, Χοηφόροι, Ευμενίδες, η Ηλέκτρα του Σοφοκλή και τα έργα του Ευρυπίδη Ιφιγένεια εν Αυλίδι, Ιφιγένεια εν Ταύροις, Ελένη, Ηλέκτρα, Ορέστης. Ελληνική Μυθολογία, Εκδοτική Αθηνών.
Μάζα του Δία

Η μάζα του Δία (MJ ή MJup) είναι η μονάδα της μάζας η οποία είναι ίση με τη συνολική μάζα του πλανήτη Δία (1,898×1027 χιλιόγραμμα ή 317,83 γήινες μάζες). Η μάζα του Δία χρησιμοποιείται συνήθως για να περιγράψει τις μάζες των αερίων γιγάντων, όπως οι εξωτερικοί πλανήτες και οι εξωηλιακοί πλανήτες. Χρησιμοποιείται επίσης για την περιγραφή της μάζας των καφέ νάνων.

 Οι πιο ογκώδεις εξωπλανήτες περιγράφονται συνήθως με τη μάζα του Δία, καθώς αυτή παρέχει μια κατάλληλη κλίμακα για σύγκριση. Ένας πλανήτης με τη μάζα του Δία σε μια τροχιακή απόσταση 1 AU από ένα άστρο παρόμοιο με τον Ήλιο προκαλεί πλάτος μετατόπισης ίσο με 28 m/s, η οποία είναι ανιχνεύσιμη με την τρέχουσα τεχνολογία. Οι πιο εύκολα ανιχνεύσιμοι πλανήτες μέσω της ακτινικής ταχύτητας, έχουν μεγάλη μάζα και είναι σε κοντινή τροχιά. Ομοίως, η μάζα του Δία ή μεγαλύτερη, σε έναν εξωπλανήτη είναι πιο πιθανό να ανιχνευθεί μέσω άλλων μέσων, όπως οι διελεύσεις ή μικροεστιασμός.Οι πλανήτες με τη μάζα του Δία μπορεί να μην έχουν τις ίδιες διαστάσεις. Η θεωρητική ελάχιστη μάζα που ένα αστέρι μπορεί να έχει, και εξακολουθεί να υφίστανται σύντηξη υδρογόνου-1 στον πυρήνα, εκτιμάται ότι είναι περίπου 75 φορές η μάζα του Δία. Ωστόσο η σύντηξη δευτερίου μπορεί να συμβεί σε μάζες χαμηλότερες και από 13 μάζες του Δία. Στο Ηλιακό Σύστημα, οι μάζες των εξωτερικών πλανητών μπορεί να αναφέρονται στη μάζα του Δία. Οι άλλοι αέριοι γίγαντες είναι πολύ λιγότερο ογκώδεις από τον Δία. Δίας – 1,000 Κρόνος – 0,299 Ουρανός – 0,046 Ποσειδώνας – 0,054Μία μάζα του Δία μπορεί να μετατραπεί σε σχετικές μονάδες: 25,839 Σεληνιακές μάζες 317,83 Γήινες μάζες 0,0009546 Ηλιακές μάζες Σε σύγκριση, μία Ηλιακή μάζα είναι ισοδύναμη με: 27.068.500 Σεληνιακές μάζες 332.946 Γήινες μάζες 1.047,56 μάζες ΔίαΟ Δίας ενσωματώνει περίπου τρία τέταρτα της μάζας του ηλιακού συστήματος, εκτός από τον Ήλιο. Ηλιακή μάζα
470 Κίλια

Η Κίλια (Kilia) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,07. Ανακαλύφθηκε το 1901 από τον Ιταλοαυστριακό αστρονόμο Λουίτζι Καρνέρα, που παρατηρούσε από τη Χαϊδελβέργη, και πήρε το όνομά της από την πόλη και λιμάνι Κίελο της Γερμανίας.

 Οι διαστάσεις της Κίλιας εκτιμώνται σε 26,4 χιλιόμετρα (από δεδομένα του IRAS), ενώ η μάζα της εκτιμάται σε 19,2 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι T/B ή S (λιθώδης), ενώ το άλβεδό της είναι 0,238 (από δεδομένα του IRAS). Είναι άγνωστο αν και με ποια περίοδο περιστρέφεται η Κίλια γύρω από τον εαυτό της. Η μέση θερμοκρασία στην επιφάνειά της εκτιμάται σε 100 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Iron Butterfly

Οι Iron Butterfly (αγγλ. σιδερένια πεταλούδα) ήταν αμερικάνικο συγκρότημα μουσικής ψυχεδελικής και άσιντ ροκ μουσικής. Στο πιο γνωστό κομμάτι τους, το «In-A-Gadda-Da-Vida» από το ομότιτλο άλμπουμ του 1968 που ανέβηκε στο νούμερο 4 του τοπ 10 των ΗΠΑ, επεξεργάστηκαν έναν «βαρύ» ήχο με δραματικά στοιχεία που άνοιξε το δρόμο προς την εξέλιξη του ήχου του χαρντ ροκ και του χέβι μέταλ.

 Heavy (1968) US #78, Χρυσός Δίσκος In-A-Gadda-Da-Vida (1968) US #4, 4x Πλατινένιος Δίσκος Soundtrack to the Savage 7 (1968) Ball (1969) US #1, Χρυσός Δίσκος Live (1970) US #20, UK #9 Metamorphosis (1970) US#16 Evolution: The Best of Iron Butterfly (1971) Star Collection (1973) Scorching Beauty (1975) US #138 Sun and Steel (1976) Rare Flight (1988) Light & Heavy: The Best of Iron Butterfly (1993) In-A-Gadda-Da-Vida Deluxe Edition (1995) TBA (~2007) Live At The Galaxy Club 1967 (1967) Stone Believer: Live in Copenhagen, Denmark (Jan. 25, 1971) Don't Look Down On Me b/w Possession Possession b/w Evil Temptation Unconscious Power b/w Possession RADIO EP: Iron Butterfly Theme, Possession/Get Out Of My Life Woman, Unconscious Power In-A-Gadda-Da-Vida (2:52 edit) b/w Iron Butterfly Theme (3:25 Edit) EP: In-A-Gadda-Da-Vida & Flowers & Beads/My Mirage Soul Experience b/w In The Crowds In The Time Of Our Lives b/w It Must Be Love (Some have the full 4:47 album version of the A-Side, others the 3:15 edit) Easy Rider b/w Soldier In Our Town New Day b/w Soldier In Our Town (European Release) Silly Sally b/w Stone Believer Silly Sally b/w Talkbox Solo from Butterfly Bleu (B-Side is the talkbox section from the song) (European Release) Shady Lady b/w Best Years Of Our Lives (European Release) Pearly Gates b/w Searchin' Circles (Both songs heavily edited) Beyond The Milky Way b/w Get It Out I'm Right I'm Wrong (3:50 Edit) b/w Free (Promo copies exist only) In-A-Gadda-Da-Vida (2:52 Edit) b/w Soul Experience (Atlantic Oldies re-release) Thai EP: In-A-Gadda-Da-Vida (The song plays from the beginning and fades just before the drum solo) b/w Get Ready (Rare Earth) επίσημη ιστοσελίδα (Αγγλικά) Αρχειοθετήθηκε 2008-12-05 στο Wayback Machine. http://www.poemhunter.com/lyrics/iron-butterfly/biography/ Αρχειοθετήθηκε 2008-10-14 στο Wayback Machine.
Ελένη Φιλίνη

Η Ελένη Φιλίνη (14 Μαΐου 1958, Κόρινθος) είναι Ελληνίδα ηθοποιός, τραγουδίστρια και χορεύτρια του κινηματογράφου, του θεάτρου και της τηλεόρασης. Έχει καταγωγή από τη Δημητσάνα και τα Καλάβρυτα. Σπούδασε στη Δραματική Σχολή Θεοδοσιάδη και τη Σχολή Αθηνών. Έκανε τα πρώτα της βήματα στην τηλεόραση τη δεκαετία του 1980. Από τις πρώτες της τηλεοπτικές εμφανίσεις ήταν στη σειρά Λούνα Παρκ, ενώ φοιτούσε ακόμα στη Δραματική Σχολή. Η Ελένη Φιλίνη έχει συμμετάσχει σε πολλές τηλεοπτικές σειρές και κινηματογραφικές ταινίες. Την περίοδο 2011 - 2012 συνεργάστηκε ως τραγουδίστρια με "Τα Παιδιά από την Πάτρα" και τον Παύλο Χαϊκάλη.

 Η Αθηναία της Εβδομάδας: Ελένη Φιλίνη Πηγή: www.lifo.gr Αρχειοθετήθηκε 2014-05-30 στο Wayback Machine. Ελένη Φιλίνη: «Ό,τι και να κάνω, 20 χρόνων δεν θα γίνω!», Περιοδικό DownTown, τεύχος 354 ΘΕΑΤΡΟ ΤΗΣ ΔΕΥΤΕΡΑΣ (Αρχείο ντοκιμαντέρ της ΕΡΤ) ΘΕΑΤΡΟ ΤΗΣ ΔΕΥΤΕΡΑΣ (Αρχείο ντοκιμαντέρ της ΕΡΤ) ΟΡΚΙΣΤΕΙΤΕ ΠΑΡΑΚΑΛΩ (Αρχείο ντοκιμαντέρ της ΕΡΤ) ΟΡΚΙΣΤΕΙΤΕ ΠΑΡΑΚΑΛΩ (Αρχείο ντοκιμαντέρ της ΕΡΤ) ΟΡΚΙΣΤΕΙΤΕ ΠΑΡΑΚΑΛΩ (Αρχείο ντοκιμαντέρ της ΕΡΤ) ΟΡΚΙΣΤΕΙΤΕ ΠΑΡΑΚΑΛΩ (Αρχείο ντοκιμαντέρ της ΕΡΤ) ΟΡΚΙΣΤΕΙΤΕ ΠΑΡΑΚΑΛΩ (Αρχείο ντοκιμαντέρ της ΕΡΤ) ΟΡΚΙΣΤΕΙΤΕ ΠΑΡΑΚΑΛΩ (Αρχείο ντοκιμαντέρ της ΕΡΤ) ΟΡΚΙΣΤΕΙΤΕ ΠΑΡΑΚΑΛΩ (Αρχείο ντοκιμαντέρ της ΕΡΤ) ΟΡΚΙΣΤΕΙΤΕ ΠΑΡΑΚΑΛΩ (Αρχείο ντοκιμαντέρ της ΕΡΤ) ΟΡΚΙΣΤΕΙΤΕ ΠΑΡΑΚΑΛΩ (Αρχείο ντοκιμαντέρ της ΕΡΤ) ΟΡΚΙΣΤΕΙΤΕ ΠΑΡΑΚΑΛΩ (Αρχείο ντοκιμαντέρ της ΕΡΤ) ΟΡΚΙΣΤΕΙΤΕ ΠΑΡΑΚΑΛΩ (Αρχείο ντοκιμαντέρ της ΕΡΤ) ΟΡΚΙΣΤΕΙΤΕ ΠΑΡΑΚΑΛΩ (Αρχείο ντοκιμαντέρ της ΕΡΤ) ΟΡΚΙΣΤΕΙΤΕ ΠΑΡΑΚΑΛΩ (Αρχείο ντοκιμαντέρ της ΕΡΤ) ΟΡΚΙΣΤΕΙΤΕ ΠΑΡΑΚΑΛΩ (Αρχείο ντοκιμαντέρ της ΕΡΤ) ΟΡΚΙΣΤΕΙΤΕ ΠΑΡΑΚΑΛΩ (Αρχείο ντοκιμαντέρ της ΕΡΤ)
Πιτ Ρόουζ

Ο Πίτερ Έντουαρντ Ρόουζ (Pete Rose, 14 Απριλίου 1941 - ...), γνωστός με το ψευδώνυμο "Τσάρλι Χαστλ", είναι Αμερικανός πρώην παίκτης μπέιζμπολ και προπονητής του αθλήματος. Επίσης, ασχολήθηκε και με την επαγγελματική πάλη.

 Ο Ρόουζ ήταν παίκτης του μπέιζμπολ από το 1963 ως το 1986, ενώ από το 1984 έως και το 1989 ασχολήθηκε και με την προπονητική. Είναι ένας από τους κορυφαίους του αθλήματος όλων των εποχών με πολλά ρεκόρ. Το 1991, εισήχθη στο Hall of Fame του αθλήματος από την ομοσπονδία. Την περίοδο 1998 - 2000, ο Ρόουζ έκανε εμφανίσεις στο World Wrestling Entertainment και στο ετήσιο Pay Per View WrestleMania. Το 2004 εισήχθη στο τιμητικό WWE Hall of Fame. Εμφανίστηκε το 1998 σαν επίτιμος εκφωνητής αγώνα Κέιν εναντίον Αντερτέικερ. Αφού σε εκείνο το ματς δέχτηκε επίθεση από τον πρώτο, ξεκίνησε μια αντιπαλότητα, που οδηγήθηκε σε αγώνα στις επόμενης χρονιάς, 1999, του ίδιου σόου. Δίχως επιτυχία στο να πάρει εκδίκηση, το 2000 προσπάθησε ξανά να τα βάλει με τον Κέιν, αλλά για άλλη μια φορά δεν τα κατάφερε. Εμφανίστηκε επίσης σε διαφημίσεις έως και το 2002. Επέστρεψε το 2010, ως επίτιμος καλεσμένος στο τηλεοπτικό πρόγραμμα WWE Raw SuperShow, όπου δέχτηκε επίσης, επίθεση από τον Κέιν. Προφίλ στο WWE.com Επίσημη ιστοσελίδα Αρχειοθετήθηκε 2020-11-16 στο Wayback Machine. Πολυμέσα σχετικά με το θέμα Pete Rose στο Wikimedia Commons
Τόνος Αλοννήσου

Ο τόνος Αλοννήσου, γνωστός και ως "τονάκι Αλοννήσου", είναι προϊόν τόνου (που ανήκει στο είδος του λευκού τόνου) συσκευασμένο σε γυάλινα βάζα. Ο ερυθρός τόνος (Thunnus thynnus) υπόκειται σε πολυετές σχέδιο αποκατάστασης του πληθυσμού του και η αλιεία του δεν είναι εύκολη, μιας και διέπεται από ειδικές διατάξεις.

 Ο τόνος αλιεύεται, συνήθως με παραγάδια και εν συνεχεία, όσο είναι φρέσκος, γίνεται η επεξεργασία του. Το ψάρι καθαρίζεται προσεκτικά και βράζεται ελαφρά με θαλασσινό αλάτι. Το 50% περίπου που απομένει συσκευάζεται σε αποστειρωμένα γυάλινα βάζα μαζί με αραβοσιτέλαιο, ελαιόλαδο ή νερό. Ο τόνος Αλοννήσου θεωρείται εκλεκτό προϊόν, παγκοσμίως γνωστό για τη γεύση του. Χρησιμοποιείται σε πολλές συνταγές, όπως σε μακαρονάδες με τόνο ή με θαλασσινά, πίτσες, σαλάτες κ.ά. Επίσης μπορεί να καταναλωθεί και σκέτος.